ארץ האש

ארץ האש (בספרדית: Tierra del Fuego) הוא ארכיפלג מצדו הדרומי של מצר מגלן, הנמצא בקצה הדרומי של אמריקה הדרומית. הארכיפלג מחולק בין ארגנטינה ובין צ'ילה. כאשר החלק המזרחי שייך לארגנטינה והמערבי לצ'ילה.

ארץ האש היא הנקודה היבשתית הדרומית ביותר בכדור הארץ פרט לאנטארקטיקה.

החלק הארגנטינאי של ארץ האש כלול בפרובינציה ה-23 של ארגנטינה. (הפרובינציה כוללת גם אזורים שבסכסוך על הבעלות כמו אזור אנטארקטיקה, איי פוקלנד, איי ג'ורג'יה הדרומית ואיי סנדוויץ' הדרומיים ועוד).

בחלק הארגנטינאי עיר הבירה היא אושואיה (Ushuaia) והעיר המאוכלסת ביותר היא ריו-גראנדה (Rio-Grande).

בחלק הצ'יליאני עיר הבירה היא פורווניר (Porvenir)

מקור השם "ארץ האש" הוא במדורות הילידים הרבות שראה מגלה הארצות פרדיננד מגלן בשנת 1520, כאשר חצה בספינתו את המצר שנקרא מאוחר יותר על שמו.

 גאוגרפיה 
אפשר לראות בארכיפלג ארץ האש שלושה חלקים עיקריים: קבוצת האיים הצפון-מערביים, "האי הגדול" וקבוצת האיים הדרומיים והדרום-מזרחיים.

את הארכיפלג מחלקת תעלת ביגל, שנמצאת מדרום ל"אי הגדול".

שטח כל ארץ האש הוא 73,753 קמ"ר, כאשר 47,000 קמ"ר (חלק מ"האי הגדול" ואיים נבארינו, דספאצ'ו ואחרים) שייכים לצ'ילה, ואילו 21,571 קמ"ר שייכים לארגנטינה (כולל חלקה ב"אי הגדול" ועוד איים במזרח ובצפון-מזרח).

האי הגדול של ארץ האש (, שטחו 47,992 קמ"ר והוא מחולק בין שתי המדינות: 38.6% מהשטח שייך לארגנטינה, ו-61.4% ממנו שייך לצ'ילה.

בארץ האש יש אזורי טבע שמורים ומגוונים. חלק מרכזי מהנוף הם קרחונים, אגמים ונהרות. רכסי הרי האלפים הדרום-אמריקאים (האנדים), אשר במערב בגבול עם צ'ילה, מכוסים שלג תמידי. הקרחונים הגדולים נמצאים בקורדילרה דרווין ,שם ישנו שדה קרח גדול. ישנם יערות בצד המערבי המגיעים עד לגובה ההרים 1,000-700 מ'.

בצד המזרחי נופים של ערבות פטגוניות, עשב נמוך ושיחים, המשמש מזון לבעלי החיים.

בין המערב למזרח יש אזור ביצות כבול.

 האיים צפון-מערביים 
 האי דוסון (Isla Dawson)
 האי השממה (Isla de los Estados)
 האי סנטה אינס (Isla Santa ines)
 האי קלרנס (Isla Clarence)
 האי קפטן אראסנה (Isla Capitan Aracena)
 האי מרטיז'ו (Isle Martillo)

 האי הגדול של ארץ האש 

 האיים דרומיים ודרום-מזרחיים 
 האי לונדון (Isla London)
 האי סטיוארט (Isla Stewart)
 האי לונדונדרי (Isla Londonderry)
 האי גורדון (Isla Gordon)
 האי הוסט (Isla Hoste)
 האי נוורינו (Isla Navarino)
 אי המדינות (Isla de los Estados)

 אקלים 
האקלים אוקיאני תת-קוטבי. בחורף (מיוני עד ספטמבר) קר מאוד (0 ועד 10-) ובקיץ (דצמבר-מרץ) קריר (12-5). בחלקו המערבי גשמים רבים (4,000–5,000 מ"מ בשנה). בשאר האזורים גשמים מועטים. החורף קשה, קר מאוד, מנשבות רוחות חזקות ושעות האור קצרות. בקיץ שעות האור מגיעות ל-18 שעות.

 היסטוריה ואוכלוסייה 
לפני 12,000-10,000 שנה החלה ההתיישבות של הילידים האינדיאנים אשר הגיעו דרך מצר מגלן מדרום פטגוניה. התושבים הראשונים התנחלו במקום וניהלו אורח חיים שבטי, כמלקטי מזון, כציידים ודייגים, ובהמשך, עסקו בגידולים חקלאיים. הם התגוררו בבקתות שיחים דלות ופיתחו תרבות עשירה של מיתולוגיות ופולחנים.

עם "הבהלה לזהב" באזור, בשנים האחרונות של המאה ה-19, הגיעו מהגרים רבים לארץ האש מאירופה ומצ'ילה. פיתוח המשק החקלאי והתעשייתי שהביאו האירופאים, גרם לתחלואה (חצבת ושחפת) ולהשמדת האוכלוסייה הילידית. בראשית המאה ה-20 הושמדה כמעט כליל האוכלוסייה האינדיאנית.

בשנת 2022 נערך מפקד אוכלוסין ולפיו יש כ-195,000 תושבים בכל ארץ האש והגיל הממוצע הוא 31 שנים. באזור הארגנטינאי ישנם 186,000 תושבים ובאזור הצ'יליאני כ-9,000 תושבים.

בחלק מארץ האש ההתיישבות דלילה, רוב האוכלוסייה מתרכזת בערים הגדולות, כמו ריו גרנדה (Rio Grande) אשר בה כ-90 אלף איש ובאושואייה (Ushuaia), שהיא בירת הפרובינציה הדרומית, יש 75 אלף איש. בעיר זו יש גם אוניברסיטה לאומית.

מוערך כי 39% מהאוכלוסייה חיה מתחת לקו העוני (בערים המרכזיות כ-32%) וכי 10% מהאוכלוסייה נמצא בעוני קיצוני. ילדים מתחת לגיל 14 הם העניים ביותר.

ההכנסה למשפחה היא 125–250 דולר.

 כלכלה, תעשייה וחקלאות 
הפעילויות הכלכליות ברובן: דייג, ייצור נפט וגז, חקלאות, תעשייה קלה של (עץ, נייר ומזון) ותיירות.

העיר אושואייה היא הדרומית ביותר בעולם וממנה יוצאים טיולים לאנטארקטיקה. כ-25% מתושביה מתפרנסים מתיירות.

הפרובינציה של ארץ האש מחזיקה באזור מס מיוחד משנת 1972. המשמעות היא שמוצרי יבוא ויצוא נהנים מהפחתות במיסים, הקלות מכס, פטורים מסוימים מהיטל יצוא והטבות יבוא לחומרים ומוצרים תעשייתיים.

בעזרת ההטבות הכלכליות והרגולטוריות מנסים להקל על הקושי בתנאי המיקום.

בשתי הערים הגדולות מייצרים טלוויזיות, טלפונים סלולריים, מחשבים ומוצרי חשמל ביתיים. היצוא הוא של רכיבים אלקטרונים ותעשייה טכנולוגית והיבוא בעיקר תוספי תזונה ותרופות.

החקלאות מוגבלת בגלל תנאי האקלים הקשים, קור, גשמים ורוחות מביא לעונת גידול קצרה בחקלאות. הגידולים העיקריים הם תפוחי אדמה, תותים, פירות יער וירקות בחממות (עגבניות, פלפלים וחסה). הממשלה תומכת בהקמת חממות כדי שתהיה אספקה של ירקות טריים לאוכלוסייה.

מגדלים כבשים לגיזת צמר ולאכילת הבשר. מגדלים גם מעט בקר.

חופי האוקיינוס בדרום עשירים בדגה ורכיכות וענף הדייג הוא תחום חשוב.

 משטר ומוסדות שלטון 
החלק הארגנטינאי של ארץ האש הוא פרובינציה ארגנטינאית.
שמאל|ממוזער|300px|אריות ים באזור אושואייה"
ישנן בו 3 רשויות:

הרשות המבצעת שהוא מושל הפרובינציה והוא נבחר לתקופת כהונה של 4 שנים. המושל הנוכחי הוא גוסטבו מלהלה שנבחר בשנת 2019.

הרשות המחוקקת היא בית מחוקקים פרובינציאלי עם 15 נציגים נבחרים. הבחירות נערכות של 4 שנים.

הרשות השופטת פועלת לפי החוקה הלאומית והפרובינציאלית. החוקה הפרובינציאלית קובעת את הרכב המוסדות המקומיים ואופן הבחירות.

החלק הצ'יליאני של ארץ האש הוא פרובינציה ה-12 של צ'ילה. ישנו מושל הממונה על-ידי נשיא צ'ילה (לא נבחר ישירות כמו בפרובינציה הארגנטינאית) וישנן מועצות מקומיות. זו פרובינציה לא אוטונומית ופועלת לפי החוקה בצ'ילה.
 בעלי חיים וצמחייה לפי אזורים 
+אזוראקלים ונוףצמחייה עיקריתבעלי חיים אופיינייםמערב (צ'ילה)קר מאוד, משקעים רבים
ופיורדים עמוקיםיערותיונקים ימיים (כלבי ים, לוטרות)
עופות מים (אלבטרוסים)מרכזקר, ביצות כבול, מישוראזורי כבול ושיחים נמוכיםעופות ביצה, אווזים, צבאים דרומייםמזרח (ארגנטינה)יבש, מישורים פתוחים,
חופים חולייםערבות עם עשב ושיחים
דליליםפינגווינים מגלניים, פינגווינים גנטו,
גואנקו, שועלים אפוריםדרום (תעלת ביגל)קר, רוחות חזקות,
ים עשיר בדגהיערות (עץ הלנגה) על
ההרים וחופים צריםפינגווינים, דולפינים, לווייתנים,
קורמורנים
שמאל|ממוזער|300px|רכבת "סוף העולם"

 אטרקציות 
 מוזיאון "סוף העולם" באושואייה ובו מסמכים ותמונות המעידים על ההתיישבות של הילידים לפני כיבוש האירופאים.
 שמורת "ארץ האש"(Tierra del Fuego) הנמצאת סמוך וממערב לאושואייה וכוללת הרים, אגמים (רוקה), נהרות, יערות (עצי לנגה Lenga) וקרחונים. נמצאים בפארק זה בונים הבונים סכרים במים והם הובאו מקנדה.
 תעלת ביגל.
 האי מרטיז'ו המכונה גם "אי הפינגווינים".
 רכבת "סוף העולם" היוצאת מאושואייה ועוברת בנופים יפים.
 סרו קסטור (Cerro Castor) אתר סקי הדרומי ביותר בעולם.
 אגם פגננו טולווין (Fagnano Tolhuin) עם טבע פרא.
 לגונה אסמרלדה (Laguna Esmeralda) אגם עם יערות עץ הלנגה.
 ההרים קורדילרה דרווין (Cordillera Darwin) בדרום בצד הצ'יליאני עם קרחונים.
 פארקים עם טבע פראי Karukinka ו-Yendeggaia

 ראו גם 
 טולווין
 ריו גראנדה

 קישורים חיצוניים 





הערות שוליים

קטגוריה:איים
קטגוריה:ארגנטינה: גאוגרפיה
קטגוריה:צ'ילה: איים
קטגוריה:ארכיפלגים
קטגוריה:מגאיאנס ואנטארקטיקה הצ'יליאנית